LidanRubinov/Halacha-QA huggingface dataset:
שאלה: פילסברי - כשרות: מה הכשרות של רשת המאפיות פילסברי?
תשובה: אין להם רשת חנויות אלא מפעל שמספק בצקים לחנויות או לפינות אפיה בתוך סופרים כו. למפעל יש הכשר של כמה בד"צים וגם רבנות ירושלים (נדמה לי שמהדרין אבל איני בטוח). ולכן צריך לבדוק במקום שאופים, האם מקפידים על: אפיית ישראל ברורת הקטניות ששמים על המאפים (שומשום,וכו ) ערבוב חלבי ופרווה ועוד
שאלה: בתי דין רבניים: ב ה אני עורכת עבודה בקשר לציווי שופטים ושוטרים תתן לך. לאורך העבודה, חשבתי הרבה על השאלות הבאות שנוגעות יותר לימנו: האם יש חובה לשמוע לבתי דין רבניים כיום שיש גם בתי דין אחרים? והאם יש חובה לפי ההלכה להשמע לבתי המשפט שאינם פוסקים על פי דין תורה? ואם כן יש חובה, מהי החובה ואם יש גבולות לחובה זו? כלומר, אם למשל חס וחלילה יקבע במדינת ישראל חוק הנוגד את ההלכה באופן מוחלט, האם יש חובה להשמע אליו או שעדיף להענש? וחד שמח!
תשובה: א. בוודאי שיש חובה ללכת לבתי דין רבניים כאשר הדבר ניתן. הסיבה לכך היא דברי ח על הפסוק "ואלה המשפטים אשר תשים לפניהם   לפניהם ולא לפני הדיוטות.". משמעות המילה הדיוטות אינו עוסקת ברמה האינטלקטואלית, אלא נדרשה כעוסקת בעובדה שבתי הדין הכלליים במדינת ישראל אינם פוסקים בדרכה של תורה. על כן. אם שני הצדדים מסכימים לכך, וכך ראוי שיהיה, הולכים לבית דין רבני. מבחינה מעשית, לא תמיד זה ניתן. ב. חובת השמיעה לבתי דין שאינם נוהגים על פי התורה נתונה במחלוקת בין רבנים. ברם, בפועל, נשמעים לבתי דין אלה מסיבות שונות: בין מצד העובדה שקבלנו את עצמנו את בתי הדין האלה, ומותר לקבל בתי דין, ואפילו "ערכאות שבסוריה"  בין בשל העובדה שגם ההלכה מכירה במערכת מקבילה של בתי הדין   "משפט המלך"  ובין מסיבות נוספות. ג. אם ייקבע חוק המחייב את האדם לעשות דברים בניגוד לתורה, ולא תימצא דרך לגשר בין החוק ובין עמדת ההלכה   בוודאי שאסור לציית לו. ברם, דברים אלה אינם מתרחשים מסיבות שונות, וביניהן העובדה שהמדינה עצמה אינה רואה את עצמה כמי שכופה על אדם לעשות דברים נגד אמונתו.
שאלה: יציאת ידי חובה נרות חנוכה: אני לא מתגוררת עם אבי באותו בית, אלא עם אימי ומשפחתה. לכן את הדלקת החנוכיה המשפחתית (בית ספרדי-חנוכיה אחת) עושה סבא שלי, או דוד שלי כאשר יש מקרים שסבא שלי ישן. יש לי מספר שאלות: 1.) אם לא נכחתי בבית בעת הדלקת החנוכיה, האם אני יוצאת ידי חובה ע"י סבא שלי או דוד שלי משום ששם ביתי? או שרק אבא שלי יכול להוציא אותי ידי חובה לפי ההלכה? 2.) אם גם אני וגם אחותי פספסנו את ההדלקה, מותר לנו להדליק חנוכיה נוספת לעצמינו עם ברכה? 3.) אם הייתי במקום אחר ולא בבית, ונכחתי בהדלקת חנוכיה שמי שהדליק כיוון להוציא גם אותי ידי חובה, האם חובה עלי להדליק שוב בבית עם משפחתי? והאם זה מותר בכלל? 4.)שאלה אחרונה חביבה, בנוגע לאמא שלי. אם היא פספסה את ההדלקה הביתית, האם היא חייבת יכולה להדליק עוד חנוכיה נוספת כשהיא מגיעה הביתה,או שמא אביה אחיה הוציאו אותה ידי חובה? רבה מראש! חג אורים שמח והרבה ניסים לעם ישראל:) שרית.
תשובה: א. מנהג הספרדים הוא אכן להדליק חנוכיה אחת, וכל מי שמתכוונים שיצא בחנוכיה זו   יוצא ידי חובה. לפיכך, גם אם לא נכחת, אולם את חלק מבני הבית   מדליק החנוכיה כולל גם אותך בזה. ב. לפיכך גם אין להדליק חנוכיה נוספת ג. המשמעות של שאלה 3 אינה ברורה. אם את חייבת בביתך והדליקו שם עלייך   הלוא יצאת ידי חובה? ד. גם אמא שלך היא חלק בלתי נפרד מהבית, ואין היא צריכה להדליק בפני עצמה. והרבה שמחה
שאלה: הכשרת תבנית באולי נטרפה: מה דינו של מגש בשרי נקי שאינו בין יומו שהיה בתנור בזמן שאפו בו חלבי? המאכל החלבי נאפה במגש אחר אך המגש הבשרי היה גם הוא בתנור בזמן האפיה. וישר כח!
תשובה: חסרים פרטים כדי לענות על השאלה. האם המאכל היה עם נוזלים או בלי? האם התבנית הבשרית היתה מעל או מתחת למאכל החלבי. מה היה הקירוב שבין התבניות? ועוד. ובהעדר פרטים איני יכול להכריע ולכן אומר שכדאי ללבן את התבנית בליבון קל- כלומר, להניח על התבנית נייר ולהכניס לתנור על חום גבוהה. כאשר לנייר נכרך אז התבנית התלבנה. אם אתה אשכנזי אז אחרי פעולת ההכשרה ראוי ונכון לשטוף אותה במים קרים
שאלה: קדיש: מדוע בתפילת הקדיש לא מוזכר שם ה?
תשובה: אינני יודע. ישנם כמה אפשרויות. למשל: כיוון שאמירת קדיש איננה חלק מהתפילה. שהרי לאחר לימוד תורה אומרים קדיש. לכן אין שם ה  מפורש. או כיוון שקדיש אומרים על מת וטעם המוות נסתם מאיתנו, וכאילו יש כאן סוג של הסתרת פנים, לכן שם ה  לא נזכר במפורש. שני הטעמים הללו רואים את הקדיש מנקודות שונות לחלוטין, הראשון מקדיש דרבנן הנאמר על לימוד תורה, והשני מקדיש יתום הנאמר על מת. אולם טעם היסוד של המחברים את לשון הקדיש, אפשר שהוא אחד מאלו שציינתי ואפשר שהוא אחר.
שאלה: כשרות מסעדה: האם אפשר לסמוך על ההשגחה במסעדת מור וקינמון שבעכו? יש לציין שאנחנו ספרדים ומקפידים לאכול רק מהדרין
תשובה: יש אלפי מסעדות בארץ ואיננו מכירים את כולם. באופן כללי לרבנות עכו יש מערכת מסודרת וטובה. תתקשרו למשגיח ותגידו לו שאתם ספרדים ומקפידים לאכול רק מהדרין - והאם המקום מתאים לכם או לא.
שאלה: עלי סטיביה: האם - ובאלו תנאים (אם בכלל) ניתן להשתמש בעלי סטיביה שנרכשו בשוק ללא שום סימני זיהוי?
תשובה: יש כמה אפשריות כיצד להשתמש בהם: לעשות תמצית לשים בתוך משקה (תה קפה וכו ) אפשר לעשות כך ואחר כך לסנן
שאלה: כשרות: אשמח לקבל תשובה לשאלה אם חיממתי בצנצנת זכוכית מרק בשרי במקרו, ניקיתי את הצנצנת ולמחרות חיממתי בו מרק פרווה? האם לפי מנהג אשכנזים המרק בחזקת בשרית? מראש,תמר
תשובה: לא נמצא בהלכה מושג "חזקת" בשרי חלבי, ואיני יודע מה כוונת השאלה. לאיזה ענין? לחכות שיש שעות? לאכול עם חלבי וכו? עיין בתשובה המפרטת את רוב המקרים הנשאלים בנושא זה. בכל אופן לא צריך לחכות 6 שעות
שאלה: עופות: לאחרונה מביאים ברמי לוי בגוש עציון עופות בכשרות מהדריןשל הרבנות הראשית לישראל מיוצר ע"י משחטת עוף ירושלים מהדרין בע"מ כשרות זו לא נמצאת ברשימות שעדכנתם לפני כמה חודשים. ברצוני לדעת מה דעתכם.
שאלה: בריכה בשבת: שאלתי היא: האם מותר להיכנס לבריכה בשבת? ושהתשובה כוללת את השתלשלות התורה שבעל פה, החל מהפסוקים בתורה ועד ימינו אלה. דרך תקופת המקרא, המשנה, הגמרא, הראשונים והאחרונים. מראש.
תשובה: אסור לרחוץ בשבת. עיין
שאלה: בריכה בשבת: שאלתי היא: האם מותר להיכנס לבריכה בשבת? ושהתשובה כוללת את השתלשלות התורה שבעל פה, החל מהפסוקים בתורה ועד ימינו אלה. דרך תקופת המקרא, המשנה, הגמרא, הראשונים והאחרונים. מראש.
תשובה: אסור. לגבי הבקשה לפירוט של כל המקורות הכללים. זאת בקשה לשיעור כללי. ואינו הפורמט המתאים.
שאלה: שניצל תירס: האם מותר לאכול שניצל תירס טבעול זוגלובק מצד התירס שבו
תשובה: מפרקים את התירס מהקלח ועושים לא שטיפה מאד יסודית ולכן הוא נקי מחרקים
שאלה: תרומה ע"י קנית עליות: אני סטודנט והתנתי שעל כל מבחן שאני מוציא מעל ציון מסויים אני תורם כסף לבית הכנסת. את הכסף עד כה הייתי תורם ע"י קניות עליות לתורה או הולכת ספר תורה וכודמה. לאחרונה התברר לי כי זה לא טוב מכיוון שהתרומה שהתנתי על הציונים בנפרד וקנית העליות בנפרד ורציתי לדעת מה עליי לעשות מכיון שככה תרמתי תקופה של כמה שנים?!
תשובה: וברכת ד  כדאי לתת צדקה כעת שיהיה בה לפחות פרוטה עבור כל בחינה ובחינה. חנוכה שמח יהודה הלוי עמיחי מכון התורה והארץ
שאלה: בדיקת בצל: לאור כל המידע שקראתי באתר ובשו"ת על בדיקת בצל רציתי לשאול: כיוון ששטיפת הבצלים לוקחת הרבה זמן, במקרה של בצל סגור כמעט לחלוטין, שפתוח רק מעט בגלד הפנימי ביותר וכל שאר הגלדים צמודים זה לזה, והבצל מיועד לטיגון או בישול, האם ניתן לזרוק את הגלד הפנימי הפתוח מעט, ולהתייחס לשאר הבצל כבצל סגור? וחנוכה שמח!
תשובה: הטוב ביותר הוא: (במידה והבצל סגור)- 1. לקלף ולשטוף היטב את הבצל מבחוץ 2. לחתוך את הבצל בדיוק באמצע של הגלד הפנימי ביותר לרבעים 3. לשטוף היטב את כל הרבעים (בלי לפרק אותם)
שאלה: למה יחסי אישות מותרים והוצאת זרע לבטלה אסורים: למה יחסי אישות שלא למטרת הבאת ילד לעול מותרים והוצאת זרע לבטלה אסורה? הרי גם יחסי אישות זה הוצאת זרע לבטלה
תשובה: וברכה יחסי אישות בונים את הבית היהודי, ואפילו שאין לידה (כגון: זקנים וכדו), אבל השחתת זרע היא פעולה שאין לה כל מטרה, והתורה אסרתה. חנוכה שמח בברכת התורה והארץ יהודה הלוי עמיחי
שאלה: השריית קטניות: נאמר לי שאסור להשאיר קטניות שרויות במים ללא כיסוי למשך הלילה. ושיש להשמיד את הקטניות ולא להשתמש בהן. הדגש כאן הוא על השריה ללא כיסוי הכלי למשך הלילה. רציתי לבדוק האם נכון? האם זו הלכה או מנהג?
תשובה: וברכת ד  השו"ע לא הזכיר איסור "גלוי" בימינו ואדרבא נראה מדבריו שלא חש לשיטות אלו. אמנם מהראוי לחוש, אבל כל זה לעניין מים של הקטניות, אבל קטניות גלויות לילה אין בהם חשש. חנוכה שמח יהודה הלוי עמיחי מכון התורה והארץ
שאלה: זה דחוף מאוד הלוואי שמישהו יענה לי בהקדם.: אני יוצא עם מישהי חצי שנה, בחורה טובה, יפה חכמה ומוצלחת צוחקת ומחייכת כל הזמן אני רוצה להתחתן איתה מרגיש שזה זה. אנחנו מדברים על חתונה. אבל יש בעיה שקצת מפריעה לי, הייחסים עם אבא שלה, מאוד לא ברורים. אבא שלה אוהב אותה זה ברור לי, אבל הוא מתייחס אליה לא יפה לא מכבד אותה, היא עובדת אצלו במשרד והוא כל הזמן מאיים עליה שיקח לה את הרכב ושהוא יפטר אותה, קשה לה עם זה היא בוכה הרבה בגלל מה שהוא עושה. אבא שלה אדם קשה ויש בו הרבה חסרונות הוא פוגע בה הרבה אני רואה את זה היא לא מרבה לדעתי לשתף אותי בכל. אבל אני מרגיש שהוא הרבה יותר נורא ממה שהיא מספרת לי. אני לא יודע בדיוק מה לחשוב. אני לא יודע לאן אני נכנס אני בדילמה. כי אני אוהב אותה אבל מצד שני מפחיד אותי להיכנס לסוג של מיטה חולה. אני חייב לדעת אם לתת לזה חשיבות?? אני רוצה לדעת מה לעשות עם הקשר. יהיה לי מאוד קשה להיפרד אני אפילו לא מצליח לחשוב על אופציה כזו. ואני שואל את עצמי, למה זה מגיע לה היחס הזה? בבקשה חייב תשובה דחופה.
תשובה: וברכת ד  שאלתך צריכה להיות מופנת לך ולחברתך, דהיינו האם שניכם רואים את המצב עין בעין, והאם אתם ביחד בכל הקורה עמכם. תפתח את הנושא ותדונו בו, ואם ההבנה היא שהיא ואתה אחד, ואתם עומדים בכל קושי בחיי הנישואין ביחד, אזי כדאי להשלים את המהלך ולבנות בית בישראל. מימי החנוכה נראה אור גדול בברכת חנוכה שמח יהודה הלוי עמיחי מכון התורה והארץ
שאלה: טבילה במקווה: עברתי היום ניתוח בשתי הבהונות ברגליים של ציפורן חודרנית ואני חייבת להסתובב עם תחבושות על שתי הבהונות כל היום במשך 3-6 שבועות. הרופא אמר שאני צריכה להיות איתן כל הזמן. אסור לי להוריד אותן אפילו במקלחת. אני אמורה לטבול ביום ראשון במקווה ורציתי לשאול מה הדין במקרה זה. במידה והחבישה הייתה זמנית הייתי מחכה אבל אני אמורה להסתובב ככה בין 3-6 שבועות. מראש וחנוכה שמח.
תשובה: יש לכך שיקולים מורכבים. תלוי גם בצורת החבישה ובמה שיש על האצבעות. אצטט לך מתוך: ציפורן חודרנית, ששמו פתיל תחבושת להגביהה, יש בזה חשש חציצה. אשה שיש לה צמר גפן בעומק פצע ניתוח, וצריך להיות שם לזמן מוגדר, אף על פי שהוא בעומק הפצע, קשה להתיר. רטיה על פצע חוצצת בטבילה, ובפרט אם מחליפים אותה מזמן לזמן, והיינו דווקא אם האגד שעל המכה מהודק, אבל אם הוא רפוי, אינו חוצץ. אם אי אפשר להסיר את התחבושת שעל הפצע מחמת ציווי הרופא, או מחמת הצער, אינו חוצץ בטבילה, אך אם נשארו עוד מספר ימים עד להסרת הרטיה, יש להחמיר ולהמתין, ויש מי שכתב, שיש להחמיר עד שלושה חדשים, ורק אם הרטיה עליה יותר מפרק זמן זה, אין היא חוצצת. יש שחילקו בין פצע שאין וודאות שיתרפא, שאז הרטיה אינה חוצצת, לבין פצע העומד להתרפא, שהרטיה חוצצת ויש מי שסבור, שאף אם הרטיה היא לזמן ארוך, הרי היא חוצצת בטבילה. לסיכום: אם רוצים לברר את האפשרויות להקל במקרה מורכב כזה צריך לפנות אל רב באופן ישיר ולא דרך האינטרנט.
שאלה: מחלות נפשיות: ברצוני לשאול אותך שאלה, שמעתי שמי שמתאבד אין לו חלק לעולם הבא (לא יזכה לגן עדן ויעבור ייסורים) הכרתי בן אדם שחלה במחלות נפשיות בעיקר דיכאון וכתוצאה מכך התאבד. האם אין לו חלק לעולם הבא? הרי הוא נולד עם הלקות הזאת ואין זה כל כך בשליטתו? לא מקלים איתו? ואיך דנים בן אדם שנפטר והיה חולה במחלות נפשיות קשות כמו סכיזופרניה למשל? הרי הוא נולד ככה עם הלקות הזאת ואנחנו באנו לעולם כדי לתקן אך אין באפשרותו לחשוב בצורה הגיונית ונורמטיבית בכדי לשנות ולעשות בחירות בחיים זכות זו נלקחה ממנו. ולמה יש מחלות נפש?(מחלות גופניות משפיעות על הגוף אך הבן אדם נשאר בר דעת ויכול להחליט להתקרב לה למרות הקושי הרב אך מחלות נפשיות הם במוחו של האדם ומונעות ממנו, אז למה הוא בא לעולם?) נושא זה קרוב אליי מכיוון שגם אני סובלת מדיכאון וזוהי התמודדות יומיומית קשה ומתישה. זה גנטי, גם סבתי הייתה חולה וגם אחי סובל מסכיזופרניה. אשמח גם אם תיתן לי עצות להתמודדות עם דיכאון. :)
תשובה: על התאבדות: חיי אדם אינם בידיו - רק הקב"ה שנתן חיים, רשאי לקחת אותם. השולח יד בנפשו דומה למי שרוצח את נפש זולתו. לכן יש הסתייגות רבה מאוד מהמתאבד. הדבר נעשה גם כדי להרתיע אנשים ממעשה חמור כל כך. אבל בכל נושא הלכתי אדם שנמצא במצב של אי שפיות אינו אחראי למעשיו. לכן המתאבד מתוך אי שפיות לא נענש על כך. עייני בהרחבה בקישור באשר לשאלה אודות מחלת נפש - זהו סבל נורא. אי אפשר להשוות, אבל יש בעולם עוד הרבה מאוד סבל. אני מאמין שהתפקיד שלנו, כולנו, הסובלים בעצמם ואלו שלצידם, להקל ככל יכולתנו על הסבל, מכל סוג שהוא. בין אם אנחנו המקיפים את הסובל או הסובלים בעצמנו. עלינו להשתדל תמיד להוציא את הטוב האפשרי בכל מצב בעולם. ההתמודדות עם הדיכאון מתחילה בקבלת עזרה מקצועית: תרופות, שיחות, קבוצות טיפוליות - אלו אמצעים שאנו מצווים להיעזר בהם, כחלק מהמצווה לשמור על בריאות הגוף והנפש. חשוב לא להתרחק מחברה, להיות עם בני משפחה, חברים מקום לימודים, עבודה, העקר, לא להתבודד - מפני שהבדידות מעצימה את הדיכאון. העולם מלא המון אנשים נדיבים שמחפשים אפשרות לתרום, לעשות חסדים, ולהיטיב לזולת, כדאי להעזר בהם. כל החיים הם מעגלים של חסד - יום אחד אני זה שמקבל וביום אחר אני זה שנותן. את יכולה להגיע למסגרות שונות בהם יש פעילות שמתאימה לסגנון שלך, את יכולה גם לנסות להשתלב במעגלי התנדבות. אני בטוח שיש לך כישרונות, העולם צריך אותך ואת כישרונותייך. יש יוצרים רבים שתרמו תרומות ייחודיות לעולם דווקא מתוך נפשם המיוסרת: ואן גוך הצייר הגאון סבל מסכיזופרניה הספר נפלאות התבונה הוא ביוגרפיה של המתמטיקאי ג ון נאש, חתן פרס נובל לכלכלה שבמשך מרבית שנות חייו סבל מסכיזופרניה. וש עוד סופרים ומשוררים רבים שיצרו מתוך נפש מיוסרת. יש משהו מיוחד בייסורים. כאב מפיק תוצאות שלא באות משום מקום אחר. קשה לי לראות אותך במקום הנורא הזה, אבל אם את כבר שם - יש לך מה לתת לנו, גם מהמקום הקשה שלך. עייני בקישור עייני עוד בקישור
שאלה: כהנים בימינו: האם לכהן בימינו מותר לשתות יין ולהסתפר פחות מאחת לחודש?
תשובה: וברכת ד  כהן יכול לשתות לאחר התפילה. ויכול להסתפר בכל עת שירצה. חנוכה שמח בברכת התורה והארץ יהודה הלוי עמיחי מכון התורה והארץ
שאלה: כשרות ou d: שוקולדים שקניתי אותם בחו"ל ועליהם הכשרות ou d. האם הם חלב נכרי או אבקת חלב נכרי? ושוקולדים שייובאו מחו"ל לארץ ועליהם חותמת של הרבנות הראשית. באיזה חלב מדובר במקרה זה? מראש!!
תשובה: הOU מתירים להשתמש בחלב גוי ניגר. זה לא אומר שיש במוצר זה חלב גוי, יתכן שזה אבקת חלב. צריך להסתכל ברכיבים כדי לדעת. (רוב החטיפים החלביים אינם מכילים חלב אלא אבקות חלב או מי גבינה או רכיבי וחלבוני חלב). הרבנות הראשית אינה נותנה "אישור הרבנות הראשית" על מוצר המכיל חלב גוי ניגר אבל היא כן נותנת אישור על מוצר המכיל אבקת חלב או רכיבי או חלבוני חלב גוי.
שאלה: בקשה מכוחות טומאה ל"ע: אני באה לשאול את השאלה הבאה בבושה עצומה. כשהייתי בערך בת 17 לצערי נפלתי לראות סרטים פורנוגרפיים באינטרנט, זה עדיין קורה לפעמים. זו מלחמה קשה. ופעם אחת (ואולי כמה פעמים?) האינטרנט פעל לאט מאוד ולקח לסרט הרבה זמן להיטען. ואני בייאושי, בהתמכרותי, בתאוותי, התפללתי לה שהאינטרנט יעבוד מהר ואני אוכל לסיים עם זה מהר, ואז נפלט לי- אם יש כוחות טומאה בעולם אז שיתנו לי עזרה כאן שהסרט יעבוד כבר. לפני שנה וחצי נפלתי למשבר גדול. היה לי -כנראה- התקף פסיכוטי ואז נפלתי לדיכאון נוראי. מאז אני כמו בשבי- אני לא אני. אני סובלת ייסורים כאלה שאני פשוט מתחננת לה שיתן לי כבר למות איכשהו ולא יגרום לי להתאבד חלילה. הלכתי לאדם רוחני שאבא שלי נוהג ללכת אליו, יש לו יכולת לראות ולדעת כל מיני דברים על האדם. הוא אמר שאיזו קליפה בנושא תאוות השתלטה עלי (חלילה!) ובאופן קשוח. השאלה היא- איך אני עושה תשובה וגורמת לסיכוי שנגיעה של אי אילו כוחות שליליים עלי - לעזוב אותי ולתמיד. איזה סוג של תשובה?
תשובה: ראשית, הרבה חיזוק וסיוע ועידוד בדרכך הקשה. תפילה לאל עליון שיסייע בעדך במציאות המסובכת שאת נמצאת בה כעת. אני לא מאמין בקליפות תאווה, ובמשהו חיצוני לנו שמשתלט עלינו. אני מאמין, כדרכה של תורה, בבחירה החופשית שיש לאדם, וביכולת שלו לעצב את דרכו. וכמובן, שאם יש צורך בטיפול רפואי כדי לסייע לנו ליצור את הסביבה המאפשרת התמודדות עם הכוחות השונים הסוערים בתוכנו   צריך לפנות אליהם. על כן, אני יכול להציע לך דרך אחרת. בד בבד עם סיוע מהעולם הרפואי ככל שנדרש בו להאמין כי הכוחות השלייליים שקיימים בתוכנו עוזבים אותנו כאשר אנחנו מחליטים לעשות דברים טובים, והם לא תלויים בקליפות או בכל דבר אחר, אלא בהיענות שלך לאופק שיש בתוכך, ולכוחות החיוביים והטובים שיש בך. יהיה נפלא בדרך הזו, והכל פתוח לפנייך. והמון הצלחה
שאלה: אוננות -האם זה עוון?: אוננות -האם זה עוון? ואם כן מה המקורות של העוון הזה? 2 - מה ההיגיון מאחורי איסור על הומוסקסואליות?
תשובה: 1. כן. מעשה ער ועונן שהקב"ה הרג אותם על שלא רצו להשחית את יופיה של תמר. 2. אין המשכיות לעולם מיחסים של שני גברים. "לא תהו בראה לשבת יצרה"
שאלה: להוסיף שרה למטר?: שמי הוא מטר ומגיל קטן אני רוצה להוסיף את שמה של סבתא שלי שנפטרה בתור שם שני. השם אותו אני רוצה להוסיף הוא שרה. כיום אני בת 18 ואני יכלה ללכת ולהוסיף את השם שרה כשם שני אבל אני רוצה להתייעץ לפני עם רב כדי לראות אם זה טוב או לא. חשוב לציין שסבתא שלי נפטרה כשהייתי קטנה מאוד ובתור ילדה קטנה הייתי תמיד בורחת ממנה כי היא הייתה נראית מבוגרת. מאז יש לי רגשות אשם על איך שהתנהגתי אליה והחלום שלה היה שיקראו לנכדיה על שמה ואף אחד לא הגשים לה את החלום, לכן כל כך חשוב לי להוסיף את שמה כשם שני.
תשובה: מותר. יש לעשות כן רק לאחר שכיבדת את הורייך בהסבר על הדבר, והשתדלי לזכות בברכתם.
שאלה: הוספת שם שני: שמי הוא מ. ומגיל קטן אני רוצה להוסיף את שמה של סבתא שלי שנפטרה בתור שם שני. השם אותו אני רוצה להוסיף הוא ש. כיום אני בת 18 ואני יכלה ללכת ולהוסיף את השם ש. כשם שני אבל אני רוצה להתייעץ לפני עם רב כדי לראות אם זה טוב או לא. חשוב לציין שסבתא שלי נפטרה כשהייתי קטנה מאוד ובתור ילדה קטנה הייתי תמיד בורחת ממנה כי היא הייתה נראית מבוגרת. מאז יש לי רגשות אשם על איך שהתנהגתי אליה והחלום שלה היה שיקראו לנכדיה על שמה ואף אחד לא הגשים לה את החלום, לכן כל כך חשוב לי להוסיף את שמה כשם שני.
תשובה: הוספת שם זה עניין מורכב. חשוב לברר גם מה דעת הוריך על כך - הם נתנו לך את שמך הנוכחי. נכון שראוי להתייעץ עם רב - אבל צריך להתייעץ עם רב שמכיר אותך ואת משפחתך או לחילופין רב שאת מקיימת אתו שיחה מעמיקה. לדעתי, זה לא עניין לתשובה קצרה באינטרנט.
שאלה: עזרה לאדם: איך אפשר לעזור לאדם מבוגר שצופה בפריצות בטויזיה ובמחשב? וחג שמח וכשר
תשובה: תחילה ננסה להבין את עולמו של המבוגר: אדם מבוגר חי בתנאים קשים: אין לו כוח, יש לו דאגות רבות, אין לו חברה נעימה וטובה. כל הקשיים הללו עלולים לדחוף אותו לצפייה בסרטים, כמפלט מכל הקשיים והבדידות. אסור להתייחס אל המבוגר כאילו הוא ילד, בשום אופן אין להטיף לו מוסר, אסור לאיים עליו או לבטא זילזול כלפיו - כל הגישות השליליות הללו רק יכבידו עליו יותר, ויחמירו את מצבו הרגשי. צריך לרצות ולהשקיע בעזרה לאיש. חייבים לעשות! לבוא אליו להרבה שעות, להיות אתו ולעשות דברים שמעניינים אותו, כך ממילא לא יהיה עניין בסרטים. אפשר לחפש עוד מבקרים שיבואו אליו, או תעסוקה שתעניין אותו ותמלא אותו.
שאלה: האם כשמקיימים מצוה נהיים יותר יפים?: יש לי שאלה קצת מוזרה אבל בכל זאת אשמח אם תענו לי. האם אם מקימיים איזה מצווה מסוימת, אומרים נוסח מסוים אז יפים יותר? (מבחוץ)
תשובה: יקרה, אני שמחה שאת פונה אלינו בעניין זה. שאלת שאלה נבונה, ואני שמחה שהכנסת את רובד של עשייה כגורם משפיע על יופי וחיצוניות. כשאדם זר רואה אותנו בפעם הראשונה, הרושם הראשוני נקבע הרבה לפי המראה החיצוני שמשמש כ"כרטיס ביקור". לעיתים קרובות הצלחה וקריירה, שמחה ובריאות נפשית תלויים בתפיסה שלנו לגבי היופי והמראה החיצוני. כיוון שאנחנו חיים בעולם שרובו חומרי, ההתעסקות סביב המראה החיצוני לעיתים מאוד מוגזמת. החיפוש אחר היופי בעולם המערבי הוא בסיסי לא פחות מחיפוש אחר אמת וערכים, והשאיפה ליופי היא מרכיב דומיננטי כדי להגיע לשלמות עצמית. המראה החיצוני הוא עניין שמעסיק הרבה מאוד מתבגרים, בעיקר מתבגרות, והדימוי העצמי בגיל הזה נבנה ברובו מגורמים חיצוניים. בגיל ההתבגרות ישנה נטייה לתת חשיבות רבה למראה החיצוני שלנו, כחלק מגיבוש הזהות העצמית לחיצוניות חשיבות רבה בעולם שלנו. ע"פ היהדות, נראה שליופי החיצוני יש פחות חשיבות: "שקר החן והבל היופי". לכאורה היופי מוצג באור קצת שלילי, אך היהדות רואה את המשמעות והחשיבות שביופי בצורה שונה לחלוטין מהתרבות המערבית. התורה מגדירה את היופי כ"הדר". לדוגמא, "והדרת פני זקן"- גם המשמעות הפשוטה של לכבד מבוגרים מאיתנו, וגם למצוא את היופי שבגיל הזקנה, הכח והחכמה שיש להם, להיפך מהתרבות המערבית שמקשרת יופי לנעורים. אנחנו מטבענו נהנים מיופי: אנשים יפים, טבע, כלים יפים, וכו, אך תכלית היופי הוא להנות ולהתפעל מהבריאה האלוקית, להודות ולהכיר ברצונו הטוב ואהבתו של הקב"ה אלינו. אכן, קיימת השפעה בין המעשים למראה החיצוני. לא פעם קורה שאנו פוגשים אדם שעל פניו נראה מאוד יפה ומרשים חיצונית ברגע הראשוני שאנו רואים אותו, אך ברגע שאנו מכירים אותו קצת יותר לעומק כל היופי "נעלם", כאשר אנו מגלים שהוא גס רוח לדוגמא. הוא לא השתנה כלל חיצונית, אז איך הוא נראה לנו פתאום שונה ולא יפה כמו שראינו אותו כשפגשנו אותו לראשונה? כנראה שלפנימיות ולחיצוניות קיים קשר הדוק, גם אם הוא סמוי לעיתים. תנסי לחשוב על האנשים הקרובים אלייך שאת מאוד אוהבת ומעריכה, בד"כ תראי אותם כאנשים יפים, גם אם על פי כללי העולם המערבי הם לא נחשבים ליפים. הנשמה היא ה"אני האמיתי", והיופי שלה משתקף במעשיה. מי שהיה אדם טוב, נשמתו תהיה יפה וזוהרת אפילו אם פניו נחשבים ל"מכוערים" בעולם הזה. נאמר על רבקה בתורה "והנערה טובת מראה מאוד". רבקה היתה ידועה כבעלת חסד, טובת לב וטובה במעשים, אז מדוע משבחים אותה על יופיה החיצוני דווקא? כיוון ש"טובת מראה" מצביע על היופי הרוחני והמוסרי שמשתקף על פניה, חן שמראה על אופי טוב. אין נוסח מסוים או מצווה מסוימת בכדי להעצים יופי חיצוני, אך המצוות מתוות לנו דרך לחיים של מעשים טובים, של דיוק עצמי,של להיות טובים יותר. ברגע שאדם מלא בעשייה חיובית, שמחה, יותר מדויק עם הרצונות שלו, זה ישפיע מאוד על התדר שלו, על מה שהוא מקרין החוצה, וגם על המראה שלו. מקווה שעזרתי, ומוזמנת ליצור איתי קשר במייל על כל שאלה יעל yaelianb gmail.com
שאלה: סגולות לא עובדות: אני בן 15 וקשה לי מאוד למצא בת זוג.לפעמים אני קורא סגולות למציאת בתזוג אבל איני רואה שזה עוזר.האם בגלל שאני מאונן לפעמים אז הסגולות לא עובדות.? אם אני מבטיח לאלוקים שאם הוא יביא לי חברה אז אני יפסיק לאונן אז לדעתך זה יעבוד?
תשובה: אתה לומד בעצמך את העובדה שלא עושים "עסקים" עם הקב"ה, ולא עושים סגולות. הדבר לא קשור להתנהגות אחרת. הוא קשור לכך שהקב"ה לא עובד אצלנו, והוא לא מציית לדברים שאנחנו עושים, אלא להפך - אנחנו אלה שצריכים לציית למה שהוא תובע מאתנו. לא זו בלבד, אלא שבכלל לא בטוח שחברה הוא דבר טוב עבורך כעת, ובשל כך אנחנו מתפללים לריבונו של עולם "וימלא ד  משאלות לבנו לטובה", כדי להדגיש את העובדה שלא את כל משאלות לבנו אנו מבקשים שהוא ימלא - כי אם רק את הטובות לנו. לכן, אני מציע כי תלך בדרך אחרת. והרבה שמחה
שאלה: החזרת שם משפחה של רווקות לאחר גירושין: הוריי גרושים מזה כ- 16 שנה. אבי נישא בשנית ואימי לא. האם יש מניעה הלכתית שאימי תשנה את שם המשפחה שלה בחזרה לשם משפחתה בנעוריה ברווקותה? אם קשור לעניין- הילדים - אנחנו ב"ה נשואים למעט אחותי הקטנה שהיא בת 26 ורווקה. ( כלומר כולם מעל גיל 18 ב"ה) אימי רוצה להינשא בשנית, היא דתייה, אך לא נקרתה הזדמנות כזו עד עכשיו ולא טוב היות האדם לבדו ואני רוצה לדעת אם היא תוכל לשנות את שם משפחתה בת.ז. בחזרה לשם משפחתה ברווקות ולא שם המשפחה של אבי ובעזר ה תהא ישועתה מאת ה כהרף עין. ( אני הבת שואלת על אימי)
תשובה: אין מניעה הלכתית
שאלה: הגדרה לסרטים לא צנועים: :) רציתי לשאול מהי ההגדרה לסרטים לא צנועים? אני לא מתכוונת לסרטים פורנוגרפיים אלא לסרטים רגילים שאנחנו רואים ביומיום. ממש אשמח לתשובה. :)
תשובה: סרטים בהם יש לבוש פרוץ או עלילה שאינה צנועה כפי הדרכת התורה, אסורים
שאלה: הלכות: לכבוד הרב, רציתי לשאול כמה שאלות: 1) מה ההבדל בין אונן לאבל? ולמה אסור להם להניח תפילין? 2) האם צריך להשאיר חתיכת לחם לברכת המזון? והאם אני יכול אחר הברכה לשים את החתיכה בשקית ולזרוק לפח? מי ששם לחם על הפח זה מותר? לתת שאריות לחם ליונים זה מותר? 3) האם מאכל כלשהו(למשל קרואסון), צריך לברך עליו שהוא שלם? מה המשמעות של זה?
תשובה: וברכת ד  1. אונן זה עד שעת ההלויה, עדיין אין מנהגי אבלות, אבל יש אנינות. האונן פטור מכל המצוות ולכן גם לא מניח תפילין, האבל חייב בכל המצוות מלבד תפילין ביום הראשון, שזה נלמד מפסוק ביחזקאל. 2. לכתחילה יש להשאיר לחם לברכה. אפשר לעטוף בשקית ולהניח לאחר מכן בפח. 3. לכתחילה כל דבר צריך להיות שלם בשעת הברכה. שבוע טוב בברכת התורה והארץ יהודה הלוי עמיחי מכון התורה והארץ
שאלה: שבע ברכות: ברצוני לברר האם מותר שבזמן אמירת שבע הברכות מתחת לחופה, תאמר אישה את אחת הברכות? אני יודעת שלא נהוג אך משום עניין הלכתי או כי אף אחד לא עשה זאת קודם? מדובר בלכבד את הסבתא המבוגרת (מצד הכלה) שתאמר את הברכה. כדי להבהיר אני אם החתן ואצלנו במשפחה לא נהוג שאישה תברך. אך כלתי לעתיד רוצה מאוד שסבתה תברך. ב ו
תשובה: אשמח אם תקראי דברים שכתבתי על כך כאן:
שאלה: פתיחת אתר אינטרנט: אם השאלה קצת חורגת אני מתנצל מראש. עלה לי רעיון מאד רווחי, פתיחת אתר מצלמות סקס בארץ (שבו אנשים משלמים בשביל לראות בחורות) ואני מקבל תמלוגים על כך. יש לי רצון גדול לפתוח תאתר, מצד שני פחד שאני עלול לעבור איזה עבירה? אשמח להבהרה בנושא. ואם אני יתרום 20 לצדקה זה ר לפתוח?
תשובה: לצערנו היצר הרע עובד חזק. המעשה המדובר אסור הלכתית, מוסרית ויתכן שאף חוקית. תרומות לצדקה אינם היתר למעשים חמורים, ואדרבה, נאמר בתורה ש"אתנן זונה" לא ירצה לקרבן לפני ה. שתמצא את פרנסתך ברווח בהיתר ובכבוד!
שאלה: סנדק בהריון לא מתוכנן: אני בת 17,.לא דתייה, אני ובן זוגי נכנסנו להריון לא מתוכנן ובעצת הרב החלטנו לשמור את ההריון. התינוק הוא בן זכר ובעוד כמה חודשים אני אמורה ללדת בעזרת ה, והתחילו דיונים בבית על שאלת מי יהיה הסנדק. אני אגיד את האמת שאינני בקיאה בנושא הברית וההלכה ולכן בן זוגי ביקש ממני שהסנדק יהיה אביו. הסכמתי כיוון שאבי הוא לא יהודי. כשדיברתי על כך עם אמא שלי היא נורא הצטערה לשמוע כי רצתה שאביה (סבי) יהיה הסנדק, ולאחר חשיבה רבה החלטתי שאני באמת רוצה לתת לו את הכבוד מכמה סיבות, הוא מאוד תמך בנו לעומת אביו של בן זוגי, תמיד התנהג לבן זוגי בכבוד וחלק מהמשפחה מה שאביו של בן זוגי לא עשה. אני יודעת שבדרך כלל לא נותנים לסב אך סבי הוא אדם מבוגר שלא נותר לו הרבה זמן ומעולם לא זכה לעשות מצווה זאת ואני יודעת שמאוד רצה. אני החלטתי שנעשה פשרה כשקראתי שאפשר לחלק את הסנדקאות בין שניים. האם זה נכון? לדוגמא שאחד יביא את התינוק לסנדק השני ויעשה את הברכות ואילו הסנדק השני יחזיק את התינוק בזמן הברית? האם יש עוד מצווה חשובה שסבי יוכל לקיימה? ויום טוב!:)
תשובה: יהי רצון שתהיה לידה בריאה. אפשר לחלק כמה כיבודים במהלך הברית. תוכלי לתת לאחד מהם לשבת בזמן הברית ולאחוז את התינוק, ולשני להיות זה שמברך את הברכות וקורא את השם על כוס יין. ההחלטה היא שלכם. עשו את התהליך כולו בכמה שיותר אמונה, אהבת הבורא שמיטיב עמכם, ובכבוד להוריכם. אם עדיין אינכם נשואים, זה הזמן לעשות זאת ולהקים בית מתוקן בישראל (זאת בהנחה שאמך יהודיה). בהצלחה